Užburta Gelgaudiškio pilis
Mastaičių kaime apie Gelgaudiškį yra kalnas – tai užburta pilis. Tame kalne kitąsyk buvo skylė. Kai piemenys berdavo akmenukų, tai skambėdavo ir skambėdavo. Išeidavo kitąsyk iš to kalno pana. Sykį kerdžius pamatė ją. Ji jam papasakojo, kad jis galėtų ją ir tą pilį išvaduoti, tik turi, kai ji iš to kalno išeis rupūže, per šilkinę skepetą pabučiuoti. Kerdžius prižadėjo. Ugi išėjo baisiausia rupūžė. Kerdžius persigando ir ėmė bėgt. Paskui ta rupūžė atvirto į paną ir sugrįžo į kalną verkdama. Nuo to sykio jau ji nebeišeina.

Padavimai